**GRAD MAKARSKA, OIB 53515145212**, Obala kralja Tomislava br. 1, Makarska, koji zastupa gradonačelnik dr.sc. Zoran Paunović (u daljnjem tekstu: Grad) i

**STUDENT / STUDENTICA, OIB: \_\_\_\_\_\_\_\_\_\_,** iz Makarske, Ulica \_\_\_\_ br. \_\_\_ (u daljnjem tekstu: Korisnik), dana \_\_\_\_\_\_\_\_\_\_\_\_\_\_\_ 2024. godine, sklapaju

**UGOVOR**

**o dodjeli studentske stipendije za akademsku godinu 2024./2025.**

Članak 1.

Ovim Ugovorom uređuju se međusobna prava i obveze Grada kao davaoca i Korisnika kao primatelja studentske stipendije Grada Makarske za akademsku godinu 2024./2025., a temeljem članka 28. Pravilnika o dodjeli studentskih stipendija (Glasnik Grada Makarske, br. 22/22).

Članak 2.

Grad stipendiju Korisniku dodjeljuje temeljem Odluke \_\_\_\_\_\_\_\_\_\_\_\_\_\_\_\_\_\_\_\_\_\_, KLASA: 604-02/24-01/1, URBROJ: 2181-6-06-3-24-\_\_\_, u Kategoriji \_\_\_\_\_\_\_\_\_\_\_\_\_\_\_\_\_\_\_\_\_\_.

Članak 3.

Stipendija se dodjeljuje za 10 (slovima: deset) mjeseci akademske godine 2024./2025., i to: listopad, studeni i prosinac 2024. te siječanj, veljaču, ožujak, travanj, svibanj, lipanj i srpanj 2025. i iznosi **\_\_\_\_ eura (slovima: \_\_\_\_\_\_\_\_eura)** **mjesečno,** koje će Grad uplaćivati na račun Korisnika, **IBAN: HR\_\_\_\_\_\_\_\_\_\_\_\_\_\_\_\_\_.**

Članak 4.

Korisnik je dužan o svakoj promjeni adrese i prebivališta izvijestiti Grad, u roku od 15 dana od promjene adrese, odnosno prebivališta.

Promjena prebivališta izvan grada Makarske uvjetuje gubitak prava na stipendiju od datuma promjene prebivališta, te se s Korisnikom raskida Ugovor.

Članak 5.

Korisnik je dužan po završetku akademske godine, a najkasnije do 31. listopada 2025. izvijestiti Grad Makarsku o uspjehu ostvarenom u akademskoj godini 2024./2025.

Korisnik je dužan u roku od 30 dana od dana završetka studiranja i stjecanja diplome o istome izvijestiti Grad Makarsku i dostaviti dokaz o prijavi na Hrvatski zavod za zapošljavanje Ispostava Makarska.

Članak 6.

Korisnik je dužan po završetku studiranja, a najkasnije u roku od 30 dana, izvršiti prijavu Hrvatskom zavodu za zapošljavanje Ispostava Makarska, te se i javljati se na sve natječaje za radna mjesta koja odgovaraju njegovoj stručnoj spremi a čije je mjesto rada na području grada Makarske.

Obveza iz prethodnog stavka traje 6 mjeseci.

Vrijeme obveze iz ovog članka započinje teći danom prijave Hrvatskom zavodu za zapošljavanje Ispostava Makarska.

Članak 7.

Ako Korisnik ne izvrši obveze iz članka 6. ovog Ugovora dužan je ukupan iznos uplaćenih stipendija vratiti Gradu Makarskoj, odjednom u cijelom iznosu ili u najviše onoliko mjesečnih rata koliko je mjeseci primao stipendiju, te s isplatom početi najkasnije 60 dana nakon proteka rokova iz članka 6. ovog Ugovora.

Članak 8.

Temeljem prava utvrđenih ovim Ugovorom Korisnik je, po završetku studiranja, obvezna raditi u stečenom zvanju na području grada Makarske 1 (slovima: jednu) godinu.

Članak 9.

Ako Korisnik ne ispuni obvezu iz članak 8. ovog Ugovora dužan je ukupan iznos uplaćenih stipendija vratiti Gradu, odjednom u cijelom iznosu ili u najviše onoliko mjesečnih rata koliko je mjeseci primao stipendiju, te s isplatom započeti najkasnije 60 dana nakon prekida radnog odnosa.

Korisnik se oslobađa obveze iz članka 8. ovoga Ugovora ako natječaj ne bude raspisan ili temeljem natjecanja na istome ne ostvari zaposlenje.

Članak 10.

U slučaju da Korisnik nakon završetka studija neće biti u mogućnosti izvršiti obvezu iz članka 6. i 8. ovog Ugovora i to iz razloga više sile (teža bolest ili invaliditet koja onemogućava rad) može, uz obvezni prilog odgovarajuće dokumentacije, od Grada zatražiti oslobađanje od obveze povrata primljenih stipendija.

Članak 11.

Korisnik je dužna primljeni iznos stipendije vratiti ako je pravo na stipendiju ostvario na temelju neistinitih ili krivotvorenih podataka, ako je za trajanja ovog Ugovora primao drugu novčanu stipendiju financiranu javnim sredstvima, ako u akademskoj godini 2024./2025. iz neopravdanih razloga ostvari manje od 40 ECTS bodova ili naknadno upiše mirovanje ili odustane od studija.

Članak 12.

U slučaju da Korisnik prekine studiranje iz razloga na koje nije mogao utjecati odnosno razloga više sile (teška bolest i invaliditet) i nema vjerojatnosti da će nastaviti školovanje za koje joj je odobrena stipendija može uz obvezni prilog odgovarajuće dokumentacije zatražiti oslobađanje od obveze povrata primljenih stipendija.

Članak 13.

Za sva druga prava i obveze primjenjuju se odredbe Pravilnika o dodjeli studentskih stipendija (Glasnik Grada Makarske, br. 22/22).

Članak 14.

Ugovorne strane su suglasne u slučaju spora isti rješavati mirnim putem, a u koliko to ne bude moguće ugovaraju nadležnost Općinskog suda u Makarskoj.

Članak 15.

Ovaj Ugovor sačinjen je u dva (2) istovjetna primjerka od kojih po jedan (1) pripada svakoj ugovornoj strani.

KLASA: 604-02/24-01/\_\_\_  
URBROJ: 2181-6-06-3-24-\_\_\_

Makarska, \_\_\_\_\_\_\_\_\_\_\_\_\_\_ 2024.

KORISNIK GRADONAČELNIK

\_\_\_\_\_\_\_\_\_\_\_\_\_ dr.sc. Zoran Paunović